CELEX: 32013R0670
Language: hr
Date: 2013-07-09 00:00:00
Title: Provedbena uredba Komisije (EU) br. 670/2013 оd 9. srpnja 2013. o razvrstavanju određene robe u kombiniranu nomenklaturu

16.7.2013   
            
            
               HR
            
            
               Službeni list Europske unije
            
            
               L 193/2
            
         PROVEDBENA UREDBA KOMISIJE (EU) br. 670/2013
   оd 9. srpnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima roba opisanu u stupcu 1 tablice iz Priloga treba se razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o carinskom zakoniku Zajednice (2), podložno važećim mjerama u Uniji u vezi sa sustavima dvostrukih provjera te prethodnim i naknadnim nadzorom tekstilnih proizvoda prilikom uvoza u Uniju, korisnik može obvezujuće tarifne informacije koje u vezi s razvrstavanjem robe u kombiniranu nomenklaturu izdaju carinska tijela država članica, a koje nisu u skladu s ovom Uredbom, nastaviti navoditi tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   U skladu s člankom 12. stavkom 6. Uredbe Vijeća (EEZ) br. 2913/92, podložno važećim mjerama u Uniji u vezi sa sustavima dvostrukih provjera te prethodnim i naknadnim nadzorom tekstilnih proizvoda prilikom uvoza u Uniju, korisnik može obvezujuće tarifne informacije koje u vezi s razvrstavanjem robe u kombiniranu nomenklaturu izdaju carinska tijela država članica, a koje nisu u skladu s ovom Uredbom, nastaviti navoditi tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   
      PRILOG
      
                  Naziv robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod izrađen od nekoliko komada gusto tkanog tekstilnog vlakna (platno), međusobno zašivenih tako da čine trodimenzionalni „oblik”, veličine otprilike 2,70 × 2,70 × 1,60 m, s porubljenim ukrasnim dijelom koji visi sa svake strane. U svakom kutu s unutarnje strane nalazi se mali džep pomoću kojeg se proizvod drži uz okvir. Uzduž šavova ima i uzice kojima se pričvršćuje za okvir.
                  U proizvod nisu uključeni okvir, štapovi ili pribor.
               
               
                  6306 90 00
               
               
                  Razvrstavanje se utvrđuje u skladu s odredbama Općih pravila 1., 2.(a) i 6. o tumačenju kombinirane nomenklature i tekstom oznaka KN 6306 i 6306 90 00.
                  Tarifnim brojem 6306 obuhvaća se niz tekstilnih proizvoda koji su obično izrađeni od čvrstog, gusto tkanog platna (vidjeti isto napomene s pojašnjenjem Harmoniziranog sustava uz tarifni broj 6306, prvi stavak).
                  Zbog svojih objektivnih osobina (trodimenzionalan oblik, vrsta materijala, veličina, završna obrada), proizvod je namijenjen da služi kao platnena nadstrešnica na otvorenom.
                  U proizvod nisu uključeni okvir, štapovi i oprema ali ima osnovne značajke platnene nadstrešnice na otvorenom (tj. ima gornji pokrivač koji štiti od vanjskih vremenskih uvjeta) u smislu općeg pravila o tumačenju 2. (a).
                  Razvrstavanje u kategoriju šatora iz podbroja 6306 22 00 ili 6306 29 00 isključeno je zato što proizvod nema strane niti zidove pomoću kojih se može formirati zatvoren prostor (vidjeti isto napomene s pojašnjenjem Harmoniziranog sustava uz tarifni broj 6306 (4)).
                  Proizvod se stoga razvrstava pod oznaku KN 6306 90 00 kao „ostali proizvodi za kampiranje”.